แรงขายหุ้นพลังงาน-ธนาคาร ฉุด SET ปิดลบ 9 จุด
แรงขายหุ้นพลังงาน-ธนาคาร ฉุด SET ปิดลบ 9 จุด โดยดัชนีปิดตลาดวันนี้ ที่ระดับ 1,779.52 จุด ลบ 8.68 จุด หรือ 0.49% มูลค่าการซื้อขาย 6.50 หมื่นล้านบาท 
25 เม.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,779.52 จุด ลบ 8.68 จุด หรือ 0.49% มูลค่าการซื้อขาย 6.50 หมื่นล้านบาท
10 หุ้นกดดัชนีวันนี้

ด้านนายมงคล พ่วงเภตรา ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมดัชนีในวันนี้ถูกกดดันจากตลาดต่างประเทศ จากปัจจัยในอัตราผลตอบแทนพันธบัตรสหรัฐฯ (Bond Yield) ได้ปรับตัวขึ้นไป 3% เป็นระดับสูงสุดในรอบ 4 ปี
อีกทั้งยังมีแรงขายทำกำไรออกมาในหุ้นกลุ่มพลังงานและปริโตรเคมีหลังจากวานนี้ปรับตัวขึ้นแรง รวมถึงหุ้นในกลุ่มธนาคารที่ยังคงถูกขายออกมาอย่างต่อเนื่องจากความกังวลเรื่องผลประกอบการที่คาดว่าจะมีแนวโน้มปรับตัวลดลง
ส่วนแนวโน้มตลาดหุ้นไทยพรุ่งนี้ (26 เม.ย.61) คาดว่าตลาดยังอยู่ในช่วงขาลงเนื่องจากยังไม่มีปัจจัยบวกใหม่ๆ เข้ามา โดยวางกรอบการเคลื่อนไหวดัชนีไว้ที่ 1,760-1,785 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 8,996.16 ล้านบาท ปิดที่ 57.50 บาท ลดลง 0.50 บาท
KBANK มูลค่าการซื้อขาย 3,552.06 ล้านบาท ปิดที่ 190 บาท ลดลง 4.50 บาท
SCC มูลค่าการซื้อขาย 3,129.81 ล้านบาท ปิดที่ 474 บาท ลดลง 4 บาท
IVL มูลค่าการซื้อขาย 2,776.11 ล้านบาท ปิดที่ 60.50บาท เพิ่มขึ้น 0.50 บาท
PTTEP มูลค่าการซื้อขาย 2,468.02 ล้านบาท ปิดที่ 134 บาท ลดลง 4 บาท
 
ตลาดหุ้นเอเชีย
